Súradnice: 41°43′40″S 23°25′21″V﻿ / ﻿41,727672°S 23,422594°V﻿ / 41.727672; 23.422594

**Bănderiški čukar** (bulh. Бъндеришки чукар) je vrch v pohorí Pirin v Blagoevgradskej oblasti v juhozápadnom Bulharsku.

Opis
----

Bănderiški čukar leží v Severnom Pirine, najväčšom a najvyššom z troch podcelkov pohoria Pirin. Dosahuje výšku 2 732 m n. m. s ktorou sa stáva najvyšším vrchom pohoria Pirin juhovýchodne od Vichrenu a je súčasťou hlavného hrebeňa. Dvíha sa v najjužnejšom bode horského venca, ktorý je tvorený samotným vrchom a horským chrbtom *Dončovi karauli*. Nachádza sa v severnej časti Severného Pirinu, ktorá je z väčšej časti tvorená granitom z ktorého je utvorený aj samotný *Bănderiški čukar*. Severozápadným smerom od vrchu sa na hlavnom hrebeni nachádzajú vrchy Dončovi karauli (bulh. Дончови караули) a Malăk Vihren (bulh. Малък Вихрен), východným smerom sa dvíha nepomenovaná kóta dosahujúca nadmorskej výšky 2 650 m n. m.. Na sever od vrchu sa rozprestiera ľadovcový kotol Bănderiški cirkus (bulh. Бъндеришки циркус). Pri vrchu Bănderiški čukar sa od hlavného hrebeňa smerom na juh oddeľuje nepomenovaný chrbát na ktorom sa nachádza vrch Bašlijski čukar (bulh. Башлийски чукар) dosahujíci výšky 2 720 m n. m.. Vrch je v dolných častiach trávnato–kamenitý, neskôr vo vyšších partiách skalistý. Na vrchole sa nachádza kovový kríž, vedľa ktorého je vybudovaný malý výklenok v ktorom sa nachádza ikona svätej Bohorodičky.

Turizmus
--------

Bănderiški čukar je ťažko dostupný, napriek tomu je obľúbeným turistickým cieľom a je hojne navštevovaný. Najlahší výstup na vrchol vedie trasou od horskej chaty Vichren cez ľadovcový kotol *Bănderiški cirkus*, sedlo Bănderiška porta (bulh. Бъндеришка порта) a následne po hlavnom hrebeni pohoria cez nepomenovanú kótu v nadmorskej výške 2 600 m n. m. a vrch *Dončovi karauli* po severozápadnom svahu na vrchol.

Galéria
-------

* Pohľad na Bănderiški čukar od jazera Ribnoto ezeroPohľad na *Bănderiški čukar* od jazera Ribnoto ezero
* Pohľad na Bănderiški čukar od jazera OkotoPohľad na *Bănderiški čukar* od jazera Okoto
* Pohľad na Bănderiški čukar z karu Bănderiški cirkus od rieky BăndericaPohľad na *Bănderiški čukar* z karu Bănderiški cirkus od rieky Bănderica
* Pohľad na Bănderiški čukar od chaty VichrenPohľad na *Bănderiški čukar* od chaty Vichren
* Pohľad na vrcholovú časť vrchuPohľad na vrcholovú časť vrchu

Referencie
----------

1. 1 2 3 4 5 6 7 8  KIRADŽIEV, Svetlin. Enciklopedičen geografski rečnik na Bălgarija. Sofia : Iztok-Zapad. 2013. 628 s. ISBN 6191521421. S. 90. (po bulharsky)
2. 1 2 3 4 5 6  NIKOLOV, Vasil; JORDANOVA, Marina; BOTEVA, Ivanka. Planinite v Bălgarija. Sofia : Izdatelstvo na Bălgarska akademija na naukite "Prof. Marin Drinov". 2018. 434 s. ISBN 9789543229468. S. 308. (po bulharsky)
3. 1 2  GUŠEV, Angel; GUŠEVA, Kalina. Pirin. Iľustrovana enciklopedija. Sofia : Univerzitetsko izdatelstvo "Sv. Kliment Ohridski". 2012. 236 s. ISBN 9789540730509. S. 186 – 187. (bulharsky)
4. 1 2 3 4 5 6 7 8 9 10 11 12  GUŠEV, Angel; GUŠEVA, Kalina. Pirin. Po bila i vărhove. Sofia : Univerzitetsko izdatelstvo "Sv. Kliment Ohridski". 2015. 240 s. ISBN 9789540738963. S. 78 – 85. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Bănderiški čukar**